|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/343** |
|  |  **(protokols Nr.12; 11.p.)** |

**Par Gulbenes novada attīstības programmas 2025.-2030.gadam investīciju plāna 2025.-2027.gadam grozījumiem**

Ņemot vērā Gulbenes novada pašvaldības domes 2025.gada 24.aprīļa domes sēdē pieņemto lēmumu Nr. GND/2025/308 (protokols Nr.10; 55.p.), kurā tika precizēta adrese daudzdzīvokļu dzīvojamās mājas būvniecībai Gulbenē, Gulbenes novadā, nepieciešams precizēt Gulbenes novada attīstības programmas 2025.-2030.gadam investīciju plāna 2025.-2027.gadam projekta Nr.iK4.1.5 nosaukumu.

Ņemot vērā Gulbenes novada attīstības programmas 2025.-2030.gadam investīciju plāna 2025.-2027.gadam projekta “iE4.3.2 Stāmerienas pils pārbūve, atjaunošana un restaurācija” daļas iespēju realizēt Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” ietvaros, nepieciešama šīs daļas izdalīšana Gulbenes novada attīstības programmas 2025.-2030.gadam investīciju plānā, plānā ietverot projekta “iE4.3.2 Stāmerienas pils pārbūve, atjaunošana un restaurācija” apakšprojektu “iE4.3.2.1 “Stāmerienas pils iekštelpu pārbūve, restaurācija un atjaunošana 1. kārta”, nosakot indikatīvo summu un finanšu instrumentu summas, projekta plānoto darbības rezultātu, plānoto laika posmu un atbildīgos par projekta īstenošanu.

Ņemot vērā Gulbenes novada attīstības programmas 2025.-2030.gadam (apstiprināts ar Gulbenes novada pašvaldības domes 2024.gada 27.decembra lēmumu Nr. GND/2024/820 (protokols Nr.22; 70.p.)) ilgtermiņa prioritātes “IP2.Ilgtspējīga ekonomika un uzņēmējdarbību atbalstoša vide” vidēja termiņa prioritātes “VTPE1. Sasniedzamība un pieejamība” rīcības virzienu “RVE1.1. Attīstīta satiksmes un sakaru infrastruktūra”, nepieciešams papildināt Investīciju plānu ar projektu “iE1.1.76 Autoceļa Stradu skola – Antani pārbūve Stradu pagastā” un projektu “iE1.1.77 Autoceļa Litenes stacija – Sopuļi – Jaunsilenieki un autoceļa Sopuļi – Monte – Betona tilts posma pārbūve Litenes pagastā”.

Ņemot vērā iepirkuma rezultātu un plānotos darbus, nepieciešams precizēt Gulbenes novada attīstības programmas 2025.-2030.gadam investīciju plāna 2025.-2027.gadam projekta Nr.iK1.3.1 nosaukumu, indikatīvo summu, finanšu instrumentu, projekta plānotos darbības rezultātus un to rezultatīvos rādītājus, kā arī plānoto laika posmu.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, Apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

 GROZĪT Gulbenes novada attīstības programmas 2025.-2030.gadam Investīciju plānu 2025.-2027.gadam, kas apstiprināts ar Gulbenes novada pašvaldības domes 2025.gada 24.aprīļa lēmumu Nr. GND/2025/314 (protokols Nr.10; 61.p.), un izteikt Investīciju plānu 2025.-2027.gadam jaunā redakcijā (pielikumā).

Gulbenes novada pašvaldības domes priekšsēdētājs A. Caunītis